હજુ પણ ઘણા લોકો લખતા જ હોય છે કાગળ પર, પણ કમ્પ્યુટર જેવી મજા નથી આવતી, એવું મારું માનવું છે. કારણ કે મને તો આળસ જ આવે છે કાગળ માં લખવાની. જો કે બીજું કારણ એ પણ છે કે મારા અક્ષર જોવા મને પણ એટલા નથી ગમતા. બોલવામાં હું થોડો કાચો છું પણ કઈ લખવાનું હોય તો ફટાફટ લખાઈ જાય છે. એટલે જ મેં લખવાની શરૂઆત કરી.અને આવું બધું લખવાનું મને કોલેજ જોઈન કર્યા પછી સુઝ્યું.એનું કારણ પણ મને ખબર છે(મને નહિ તો કોને ખબર હોય!), અને કારણ બીજું કઈ નહિ પણ સેમિસ્ટર ના એન્ડીંગ ના viva છે.ત્યારે પણ પ્રશ્નો પૂછતાં હું કઈ બોલી તો શકતો નો’તો. બહુ બહુ તો એવું કહેતો કે, “સર/મેમ લખીને જવાબ આપું?”. પણ કદાચ એ પણ એટલું ધીમે થી કહેતો હોઈશ કે આજ સુધી એક પણ viva માં મને એ પ્રશ્ન નો જવાબ નથી મળ્યો. બસ તો એ લખવાના વિચારોએ મને બ્લોગ માં લખવાનું કહ્યું તો મેં માની પણ લીધું(એમ તો પાછો ડાહ્યો ને!).